**Apstiprinu**

Laidu pagasta pārvaldes vadītājs

Andris Neilands

………………..

Laidos 2019. gada 09. oktobrī

**NOLIKUMS**

**Par nosaukuma “Gada cilvēks Laidu pagastā” piešķiršanu**

1. **Vispārīgie jautājumi**
   1. Šis nolikums nosaka Kuldīgas novada Laidu pagasta “Gada cilvēks Laidu pagastā” piešķiršanas kārtību.
2. **Nosaukuma “Gada cilvēks Laidu pagastā” piešķiršanas kārtība**
   1. Par īpašiem nopelniem Laidu pagasta labā, kas saprotams kā personas darbības un nopelnu augsta novērtējuma apliecinājums.
   2. Par īpašiem nopelniem tautsaimniecības, veselības aizsardzības, kultūras, sporta, tūrisma, labdarības vai Laidu pagasta atpazīstamības veicināšanas jomā.
   3. Par ilgstošu, priekšzīmīgu un panākumiem bagātu sabiedrisko darbību, kā arī par atsevišķiem, izciliem darbiem Laidu pagasta labā. Par jebkuru labi padarītu darbu jebkurā jomā, vai arī par atsevišķu uzdevumu sekmīgu izpildi.
   4. “Gada cilvēks Laidu pagastā” nosaukuma apliecinājums ir *apliecinājuma raksts komplektā ar statueti,kas marķēta ar Laidu pagasta ģērboni.*
   5. “Gada cilvēks Laidu pagastā” apliecinājums tiek pasniegts Latvijas Republikas proklamēšanas dienas pasākumā novembrī.
   6. Katrā no apbalvošanas reizēm “Gada cilvēks Laidu pagastā” nosaukums tiek piešķirts ne vairāk kā trīs personām, par kurām Laidu pagasta iedzīvotāji iesnieguši visvairāk pieteikumus, norādot, par kādiem nopelniem viņi tiek izvirzīti.
   7. Rakstiski aizpildītus, motivētus ierosinājumus par “Gada cilvēku Laidu pagastā” kandidātiem, drīkst iesniegt Laidu pagastā dzīvojošie, strādājošie un deklarētie iedzīvotāji, aizpildot pagasta teritorijā izvietotās anketas, kuras aizpildītas tiek iemestas balsošanas urnās.
   8. Ierosinājumā (anketā) “Gada cilvēks Laidu pagastā” norāda izvirzītā vārdu, uzvārdu, dzīves vietas adresi, nodarbošanos, vispusīgu to nopelnu aprakstu, par kuriem ierosina piešķirt “Gada cilvēks Laidu pagastā” nosaukumu; iesniedzēja – fiziskas personas vārdu, uzvārdu, nodarbošanos, adresi un telefona numuru;
   9. Ierosinājumu var sākt iesniegt piecas nedēļas pirms nosaukuma piešķiršanas.
   10. Laidu pagasta pārvaldes izveidotā komisija, trīs cilvēku sastāvā, izskatīs visas iesniegtās anketas un pieņems motivētu lēmumumu, kurām trīs personām tiks piešķirts “Gada cilvēks Laidu pagastā” nosaukums.
3. Informāciju par “Gada cilvēks Laidu pagastā” nosaukuma piešķiršanu tiek publicēta Laidu pagasta mājas lapā <https://laidi.lv/>.
4. Kuldīgas novada Laidu pagasta “Gada cilvēks Laidu pagastā” nosaukums atkārtoti netiek piešķirts personām trīs gadus.

Laidu pagasta pārvaldes vadītājs Andris Neilands

Sastādīja A. Stiba (29604482)